ZÁKAZKA S NÍZKOU HODNOTOU typ A.1. jednoetapová
Predmet zákazky: 
Inventarizačný súpis hodnotných prvkov a detailov a návrh na rekonštrukčnú a modernizačnú obnovu stavby „Kúpalisko Červená hviezda“ na Staničnom námestí č.5, Košice.
___________________________________________________________________________

		Podrobný opis zákazky

	Areál kúpaliska je národnou kultúrnou pamiatkou ako „Kúpalisko mestské, Staničné námestie 5, Košice“. V Ústrednom zozname pamiatkového fondu je pod č. 1137/1-6. Podľa projektu Ľudovíta Oelschägera bolo kúpalisko postavené v rokoch 1935-36.
	Dotknutý areál je platným Územným plánom hospodársko-sídelnej aglomerácie Košice definovaný ako polyfunkčná zástavba pozostávajúca z prevládajúcich plôch športovorekreačného vyššieho vybavenia a plôch mestského a nadmestského občianskeho vybavenia. Je vymedzený pozemkami evidovanými v k. ú. Stredné Mesto, v reg. „C“ na LV č. 10527:
a)	parc. č. 2010/3	o výmere 820 m2,	druh ostatné plochy,
b)	parc. č. 2010/4	o výmere 672 m2,	druh ostatné plochy,
c)	parc. č. 2010/5	o výmere 173 m2,	druh zastavané plochy a nádvoria,
d)	parc. č. 2012/1	o výmere 3142 m2,	druh ostatné plochy,
e)	parc. č. 2012/19	o výmere 220 m2,	druh zastavané plochy a nádvoria,
f)	parc. č. 2012/20	o výmere 385 m2,	druh zastavané plochy a nádvoria,
g)	parc. č. 2011	o výmere 466 m2,	druh zastavané plochy a nádvoria,
h)	parc. č. 2012/21	o výmere 163 m2,	druh ostatné plochy,
i)	parc. č. 2632/21	o výmere 323 m2,	druh ostatné plochy,
j)	parc. č. 2632/19	o výmere 826 m2,	druh zastavané plochy a nádvoria,
k)	parc. č. 2632/22	o výmere 87 m2,	druh ostatné plochy,
l)	parc. č. 2632/23  o výmere 242 m2,	druh ostatné plochy 
 a pozemkami evidovanými v k. ú. Stredné Mesto, v reg. „C“ na LV č. 10105:
a)	parc. č. 2012/16	o výmere 2187 m2,	druh ostatné plochy,
b)	parc. č. 2012/17	o výmere 563 m2,	druh ostatné plochy,
c)	parc. č. 2012/18	o výmere 665 m2,	druh ostatné plochy,
	V dotknutom areáli sa nachádzajú aj pamiatkové objekty registrované v ústrednom zozname pamiatkového fondu pod č. 1137 (okres Košice I, kat. úz. Stredné Mesto) a evidované na LV č. 10105 v k. ú. Stredné Mesto, v reg. „C“:
d)	stavba súpis. č. 1497,	druh: iná budova		(postavená na parc. č. 2011),
e)	stavba súpis. č. 1457,	druh: administratívna budova	(postavená na parc. č. 2012/19),
f)	stavba súpis. č. 1456,	druh: administratívna budova	(postavená na parc. č. 2012/20).
Na parc. č. 2012/17 a /18 sú postavené vonkajšie bazény (bazény nie sú evidované v katastri nehnuteľností).

	V súčasnosti je stav kúpaliska Červenej hviezdy havarijný. Oproti pôvodnej funkcionalistickej podobe areálu sú okrem jeho plošnej redukcie realizované aj dostavby, aplikácie novodobých nevhodných obkladov, omietok, dlažby, chodníkov atď. V minulosti boli odstránené, resp. poškodené stožiare, rebríky a narušená štruktúra technického vybavenia kúpaliska.
Účelom „Rekonštrukcie a modernizácie kúpaliska ČH“ (ďalej len dielo) je obnoviť prevádzku areálu kúpaliska Červená hviezda Staničné námestie 5, Košice,  čím sa docieli rozšírenie priestorov určených na oddych a relax pre obyvateľov mesta Košice ako aj pre jeho návštevníkov. Dielo bude zahŕňať predovšetkým búracie, rekonštrukčné a modernizačné práce.	Zámerom revitalizácie areálu Červenej hviezdy bude:

1.	Obnova architektonických hodnôt funkcionalizmu v podobe dizajnu autora projektu.
2.	Vytvorenie tvarových replík funkčných celkov zhodného architektonického tvaru v prípade nutných asanácií častí areálu.
3.	Obnova oboch objektov areálu s asanáciou nevhodných prístavieb znevažujúcich ich  autentickú podobu.
„HLAVNÝ SEVERNÝ OBJEKT je dvojpodlažný obdĺžnikového pôdorysu s plochou strechou a prístavbou v západnej časti, v ktorej sú umiestnené administratívne priestory a technológia bazénov. Objekt slúžil ako hygienické zázemie plavárne so šatňami a prezliekacími kabínkami pre návštevníkov.“ Objekt bol neskôr prispôsobený pre potreby športovcov – zmena nastala v doplnení muriva v pôvodne otvorenej dispozícii prízemnej časti severozápadnej fasády.
„VÝCHODNÝ OBJEKT je dvojpodlažný obdĺžnikového pôdorysu s plochou strechou, čiastočne podpivničený. Stavba slúžila ako rodinné kabínky, byt správcu a reštaurácia. Pre potreby policajného klubu bol tento objekt prestavaný, výzor fasád stratil pôvodný výraz.“ Vo východnej časti bola k objektu pristavaná dostavba.
4.	Obnova troch bazénov (plavecký so skokanským mostíkom, rekreačný, detský) v pôvodných výškových polohách bez ich zastrešenia. Rozšírenie bazénového telesa plaveckého bazéna pre potreby medzinárodných vodnopólových súťaží.
5.	Obnova – rekonštrukcia všetkých povrchov chodníkov, fasád, zábradlí, stožiarov.
6.	Zachovanie unikátnych technických pamiatok (teleso sprchy s kovovou zbernou nádobou), ...
7.	Dopovedanie nástupného bodu do areálu s adekvátnou rozptylovou plochou, zachovanie pohľadu na hlavnú budovu od Staničného námestia.
8.	Modernizácia technologickej výbavy bazénov, vybavenosti kúpaliska / WC, šatne atď..
9.	Revitalizácia zelene a zelených oddychových plôch – výrub náletových krovín a pamiatkovo nechránených solitérov, ak je to nutné.
10.	Revitalizácia oplotenia, doplnková ochrana areálu (kamerový systém). Riešenie ochrany areálu ČH s ponechaním alternatívneho spojenia s areálom Mestskej krytej plavárne.

V Košiciach dňa 13.11.2013

Vypracovali:  
PhDr. Jozef Kravec - referent ÚHA mesta Košice
Terézia Milčevičová - referent pre výstavbu
Ing. Andrea Vedral - referent pre výstavbu